Tjerand Lunde

Tjerand Tormod Lunde (født 31. mars 1934 på Valen i Kvinnherad, død 5. juli 2017 samme sted) var en norsk psykiater og friidrettsutøver. Han var administrerende overlege ved Valen sykehus og hadde der i perioder eneansvaret faglig og administrativt. Lunde fikk i 2006 Kongens fortjenstmedalje i gull for sitt virke ved Valen i 35 år. Faren Konrad Lunde var direktør ved Valen i 42 år.

Tjerand Lunde var leder av idrettslaget Trio fra 1976 til 2012, og ble selv kretsmester i friidrett 36 ganger. Han var en god tikjemper og ble norsk juniormester og tok flere medaljer i norgesmesterskap for senior. Han ble norgesmester i stavsprang i 1953 (junior), i seniorklassen tok han bronse i stav i 1958 og i lengde i 1957. Som veteran ble han norsk mester 10 ganger. Han spilte fotball på det lokale laget. Han fikk Kvinnherad kommunes kulturpris i 2002 og Kvinnherads idrettspris i 2013. Lunde representerte Senterpartiet i kommunestyret.

Referanser

Eksterne lenker 
http://valestiftinga.no/konrad.html

Norske psykiatere
Norske mangekjempere
Kongens fortjenstmedalje
Personer fra Kvinnherad kommune
Sp-politikere i Hordaland